“Ńkāná myākad ku á ńnam Ísraɛ̂l nyú wátian yá, naa: ‘běsīá bə́ mān dí bikə̌kɛ̄s bí wɔ̂n, bɔ́n ḿbɔ̄ bə́ ngawódan nyígís á məsǒŋ’ ? 3Sɔŋ hə anə́ mə və̌, myǎyǐ kig bǎd ku ńkaná tē Ísraɛ̂l. 4Owé ! Miǹsísīm mísə̄ myáwōge ai ma, ḿból ńsísīm ésīá wáwóge ai ma, éyə̄ fə ǹsísīm mɔ́n wáwóge ai ma nálā: ńsísīm wáyi sə́m, ńgɔ̄ wáyi wú. 5Ngə́ mod a nə sósōó, a bɔ mam sósōó, a kɔ́bɔgɔ mam á sósōó; ngə́ á nə təge kə́ a dí á míńkōl bálugu bəzəzə̌ bəzambá, ngə́ ā bəbə̌ kig bəzəzə̌ bəzambá yā ndâ Ísraɛ̂l, ngə́ á nə təge dǐŋ ézā mīníngá, ngə́ á nə təge namba é mīníngá yə̄ ā kɔn ngɔn, 7ngə́ á nə təge dían[1] ai mod, ngə́ a dúgan mod ébán á ngālíg nyē, ngə́ á nə təge dzíb, ngə́ a və́ é mod a wóg zie é dzóm ā dí, ngə́ a búdī é mod m̀bɔ́g ńsɔ̄ ai biyé bíé, 8ngə́ ā yɛ̄d kig nə́ bə́ bag dzóm á yób, a lodo ábím ā hə́ kole, ngə́ a tsíg mɔ́ ábɔ é mam má sə́ kig tə́tə̄lə́, ngə́ a tsíg bod mədzó á sósōó, 9ngə́ a wulu á zēn bətə́bə́gá báma, a nyiegě fə məmvéndé máma, ényɔ̄lɔ a nə sósōó mod: a yi nyiŋ təge səlan, ma Ǹtondôbə̌ mākɔ́bɔ̄ nálā. 10Ngə́ á kə́ á bɔ̌ naa, a byé é mɔ́n á nə̄ ńtótóg, ā diŋ soe məkǐ á sí, a bɔ̌ fə bə́bə̂ bə́ mam bə́sə bəvɔ́g bā, 11á nyémēn nyé ā ndzí kig bɔ tɔ də́dá, ńdɔ̄ fə̄ mɔ́n te a kə a dí á miǹkǒl á yób, a bɔligi miníngá mānyāŋ, 12a tíbili m̀búbúá ai engɔngɔ́l mod, a dzíbi ézā byə́m, təge dúgǎn bībán, a kəəgə mís á bəzəzə̌ bəzambá, a bɔɔ bəbə̂ bə́ mám,